Benjamin Boukpeti
Bendžamen Kudžou Tomas Bukpeti (pranc. Benjamin Kudjow Thomas Boukpeti; 1981 m. rugpjūčio 4 d. Prancūzija) – Togo baidarininkas, iškovojęs pirmąjį olimpinį medalį šalies istorijoje. 2008 m. Pekino olimpinių žaidynių bronzinis prizininkas vyrų vienetų baidarių slalome. 2004 m. olimpinių žaidynių dalyvis (pusfinalyje užėmė 18-tą vietą). 2008 m. sausį tapo Afrikos čempionu. Gyvena Tulūzoje. Turi antrąją Prancūzijos pilietybę. Bedžameno motina – prancūzė, tėvas – togietis. Irkluoti pradėjo būdamas 10 metų. Iki pasisekimo olimpinėse žaidynėse ir išpopuliarėjimo Bendžamenas Toge buvo tik kartą vaikystėje.